
לאחר ה'יחץ' מתחילה קריאת ההגדה בסימן "מגיד" ובסימן זה מתבצעת עיקר קריאת ההגדה. אומרים רבותינו - "חייב אדם לראות את עצמו כאילו הוא יצא ממצרים", בליל הסדר אנו יוצאים ממש ממצרים, לכן אנו גם נוהגים מנהגי חירות כגון - הסבה. בליל הסדר יש חשיבות גדולה לסיפור לילדים- "והגדת לבנך", סיפור עם חוויה, לתת להם הרגשה שהם ממש יוצאים ממצרים! 

לאור  כל הנ"ל, בעדות שונות נהגו מנהג יפה בתחילת אמירת ההגדה בו אחד הילדים מגיע מחופש ליהודי ממצרים: (התחפושת בשקית המצורפת)
בזמן ה"יחץ" לוקח אחד מבני הבית, על פי רוב אחד הקטנים, את חצי המצה של האפיקומן, שם אותה במפית על שכמו ויוצא כמה צעדים מחוץ לחדר, כשכל בני המשפחה קוראים אחריו "עצור, עצור!", ואין קץ לשמחת הילדים. 
בשובו שואל אותו אבי המשפחה: "איפה היית?" 
והוא עונה: "במצרים".
ממשיך האבא לשאול: "מה עשית שם?"

והוא עונה: "עבדנו שם קשה, המצרים עינו אותנו.

האבא שואל:" ואיך יצאתם משם?"

והבן עונה: "ה' עשה לנו ניסים גדולים, נתן למצרים עשר מכות  והוציא אותנו ממצרים. 
ושוב האבא שואל: "ולאן אתה הולך?", 
והתשובה: "לירושלים". 
כל המסובים אומרים: "לשנה הבאה בירושלים הבנויה" שלוש פעמים, 
ואח"כ מתחילים בקריאת ההגדה.

